b'\n_START_ARTICLE_\nPartizaninis karas\n_START_SECTION_\nPasiprie\xc5\xa1inimas okupuojan\xc4\x8diai valstybei\n_START_PARAGRAPH_\nKaro veiksmai fronte nebevyksta. Reguliari kariuomen\xc4\x97 okupantams nebesiprie\xc5\xa1ina._NEWLINE_Partizanai kovoja naudodami tokias pat priemones kaip ir pirmuoju atveju, ta\xc4\x8diau jie nebegali susilaukti paramos i\xc5\xa1 savi\xc5\xa1ki\xc5\xb3 reguliarios kariuomen\xc4\x97s. Jie priversti apsir\xc5\xabpinti ginklais, \xc5\xa1audmenimis ir kitomis priemon\xc4\x97mis atimdami juos i\xc5\xa1 okupacin\xc4\x97s vald\xc5\xbeios ar okupant\xc5\xb3 kariuomen\xc4\x97s._NEWLINE_Tokio karo variantas\xc2\xa0\xe2\x80\x93 partizanus slap\xc4\x8dia ar atvirai remia kita valstyb\xc4\x97, kuri tiesiogiai kariauja su okupuojan\xc4\x8dia valstybe. Tokiu atveju ji gali apr\xc5\xabpinti partizanus._NEWLINE_Pavyzdys\xc2\xa0\xe2\x80\x93 Pranc\xc5\xabzijos Pasiprie\xc5\xa1inimo partizanai Antrojo pasaulinio karo metu, kol nebuvo atidarytas Antrasis frontas Vakar\xc5\xb3 Europoje. Tuo metu pranc\xc5\xabz\xc5\xb3 partizanams anglai para\xc5\xa1iutais i\xc5\xa1 l\xc4\x97ktuv\xc5\xb3 numesdavo ginkl\xc5\xb3, \xc5\xa1audmen\xc5\xb3 ir kit\xc5\xb3 reikmen\xc5\xb3, nors Europos \xc5\xbeemyne karo veiksmai tarp D. Britanijos ir Vokietijos kariuomeni\xc5\xb3 nevyko.\n_START_SECTION_\nPasiprie\xc5\xa1inimas prie\xc5\xa1 savo valstyb\xc4\x97s vald\xc5\xbei\xc4\x85\n_START_PARAGRAPH_\nTok\xc4\xaf partizanin\xc4\xaf kar\xc4\x85 vykdo sukil\xc4\x99 valstyb\xc4\x97s pilie\xc4\x8diai, ginklu besikaunantys su vald\xc5\xbeia ir j\xc4\x85 palaikan\xc4\x8diomis ginkluotomis j\xc4\x97gomis._NEWLINE_Tokius karus kartais remia u\xc5\xbesienio j\xc4\x97gos (paprastai viena ar kelios u\xc5\xbesienio valstyb\xc4\x97s).'